Къуажэдэсхэр ягъэгуфIэ
ПсыкIэху щыпсэу унагъуэ 15-р унэщIэхэм ягъэIэпхъуащ. Жьы хъуа псэупIэ унэхэм гугъуехь щхьэхуэхэр къахудэкIуэрт псом хуэмыдэу сабий зиIэхэм. Иджы щытыкIэм зэуэ зихъуэжащ.
«Кхъахэ хъуа унэхэм цIыхухэр къыщIэгъэIэпхъукIын» лъэпкъ проектым и лъэныкъуэкIэ екIуэкIа ухуэныгъэхэр и чэзум зэфIагъэкIащ. Пэшхэр нэхущ, хуитщ, яIыгъа метр зэбгъузэнатIэхэм нэхърэ нэхъыбэ зылъымыса унэ зратахэм яхэткъым. ПсыкIэхум дэт щэнхабзэмкIэ унэри иджырей мардэхэм тету ремонт ящIащ икIи лъэпкъ къафэхэмкIэ, уэрэд жыIэнымкIэ гупжьейхэр къызэIуахащ. Абыхэм зэуэ сабий 126-рэ екIуалIэ хъунущ. Унэм и къэгъэщIэрэщIэжыным сом мелуани 6-м щIигъу текIуэдащ.
Лъостэн Музэ.
